**Tantárgyi tematika és félévi követelményrendszer**

**Alkalmazott statisztika (GZB2462L)**

**Féléves tematika:**

1. konzultáció: Félévi követelmények ismertetése. Az alkalmazott statisztika tárgya, célja. Statisztikai programcsomagok, statisztikai szoftverek. Az empirikus kutatások folyamata. Feltáró-megismerő kutatási eszközök (kérdőív, interjú). Excel, ill. SPSS program felülete, menük, parancsok, fájlkezelés. Adatbázis-készítés. Grafikus ábrázolás. Statisztikai táblák szerkesztése. Leíró statisztikai elemzések csoportja, alkalmazása Excel programban, illetve SPSS programban.
2. konzultáció: Matematikai statisztika: összefüggés-vizsgálatok Excelben, illetve SPSS-ben. Idősorok analitikus vizsgálata Excelben.
3. konzultáció: Variancia-analízis, statisztikai próbák. Tartalomjegyzék szerkesztése. Kutatásmódszertani alapok statisztikai aspektusból.

**A foglalkozásokon történő részvétel:**

* Az előadások a képzés szerves részét képezik, így az Intézmény a hallgatóktól elvárja a részvételt az előadásokon (TVSz 8.§ 1.)

**Félévi követelmény: gyakorlati jegy**

**Az értékelés módja, ütemezése:**

* *Gyakorlati munka*

***A félévközi ellenőrzések követelményei:***

* *A tantárgy jellege folyamatos gyakorlást feltételez, így a hallgatók minden konzultáción feladatot kapnak: statisztikai feladatok megoldása Excel programban. A feladatok pontok alapján történő értékelése konzultációról-konzultációra történik. Egynél több készületlen órai részvétel a tantárgy félévi érvénytelenségét vonja maga után.*

**Az érdemjegy kialakításának módja:**

*A félévi gyakorlati jegyet a konzultáción kiadott feladatok pontjainak, számtani átlaga határozza meg. Amennyiben az összesített teljesítmény nem éri el az 51%-ot, a félév elégtelen gyakorlati jeggyel zárul. Elégtelen gyakorlati jegy javítása a Tanulmányi és vizsgaszabályzat szerint lehetséges.*

Nyíregyháza, 2017.08.16.

**Makszim Györgyné dr. Nagy Tímea**